# Изпит по "Основи на програмирането" – 27 и 28 юли 2019

## Задача 5. Места на концерт

Деси е купила няколко билета за концерт, на които обаче не са споменати местата в залата, за които са закупени. Тя вижда зависимост между различния формат на билетните номера. Местата, на които отговарят билетите се образуват според следните **правила** и **формат**:

- **Номер с 4 символа**

- Ако **първия** символ е **главна буква от латинската азбука**:

**{първи символ} {втори символ} {трети символ}**

* Ако **първия** символ **не е главна буква от латинската азбука**:

**{четвърти символ} {втори символ} {трети символ}**

- **Номер с 5 или 6 символа** – **{първи символ} {ASCII стойността на втория символ}**

Напишете програма, която да помогне на Деси да разшифрова билетните номера.

### Вход

* Първи ред – брой билети, които Деси е закупила – **цяло число** в интервала от **[2… 100]**
* **За всеки билет** чете **билетния номер – текст.**

### Изход

Да се отпечата разшифрования номер на място за всеки билет във формат:  
**"Seat decoded: {номера}"**

### Примерен вход и изход

|  |  |  |
| --- | --- | --- |
| **Вход** | **Изход** | **Обяснения** |
| 3  042W  W981  W24578 | Seat decoded: W42  Seat decoded: W98  Seat decoded: W50 | 042W: Номера на билета е **4**-символен. Първият символ от номера **не е главна буква** от латинската азбука, затова номера на мястото се образува като се долепят символите **четвърти**, **втори** и **трети**.  W981: Номера на билета е **4**-символен. Първият символ от номера **е главна буква** от латинската азбука, затова номера на мястото се образува като се долепят символите **първи**, **втори** и **трети**.  W24578: Номера на билета е **6**-символен. Номера на мястото се образува като биват долепени първия символ и ASCII стойността на втория символ – **2** (**50**). |
| 4  Y456  Y8909  Y8976  L3472 | Seat decoded: Y45  Seat decoded: Y56  Seat decoded: Y56  Seat decoded: L51 |  |